हरिद्वार, उत्तराखंड/नगर संवाददाताः महिला का पर्स छीनकर भाग रहे एक आरोपी को भीड़ ने उस समय पकड़ लिया जब वह नगर निगम पुल के पास जाम में फंस गया और उसकी बाइक गिर गई। उसकी धुनाई करने के बाद पुलिस को सौंप दिया गया। शहर के तरुण गुप्ता अपनी मां के साथ स्कूटी से बाजार जा रहे थे। जैसे ही वह वे मेथेडिस्ट कॉलेज के पास पहुंचे तो पीछे से बाइक सवार दो युवक ने तरुण गुप्ता की मां का पर्स छीन लिया। घटना के बाद तरुण गुप्ता ने पीछा किया। आरोपी नगर निगम के पुल के पास पहुंच गए वहां पर जाम होने के चलते उनकी बाइक गिर गई। लोगों ने आरोपी शुभम पुत्र रविंदर निवासी डेलन को पकड़ लिया। इस बीच उसका साथी फरार हो गया। भीड़ ने युवक की जमकर धुनाई भी की और पुलिस को सौंप दिया। पुलिस ने मुकदमा दर्ज कर लिया है। साथ ही फरार आरोपी की तलाश की जा रही है। बताया जा रहा है कि शुभम इंटर का छात्र है और मुज्जफरनगर स्थित कालेज में परीक्षा दे रहा है।